rejauldu/bengali-wikipedia huggingface dataset:
হজরত মুহম্মদ (স.) জীবনচরিত ও ধর্মনীতি শেখ আবদুর রহিম কর্তৃক রচিত ইসলামের শেষ নবী মুহাম্মাদের জীবনীর উপর লেখা একটি উল্লেখযোগ্য নন-ফিকশন বই। বইটি ১৮৮৮ সালে প্রথম প্রকাশিত হয় এবং প্রকাশের পরেই গ্রন্থ সমালোচক মন্তব্য করেছেন বইটি শেখ আবদুর রহিম শ্রেষ্ঠ কীর্তি ও বাংলা সাহিত্যের অন্যতম রচনা। গ্রন্থটি বাঙালি মুসলমান রচিত হযরত মুহাম্মদের উপর প্রথম জীবনীগ্ৰন্থ। ২০১৮ সালে জাতীয় অধ্যাপক আনিসুজ্জামানের উদ্যোগে বইটি আবিষ্কার পাবলিকেশন থেকে পুনরায় প্রকাশ করা হয়। আনিসুজ্জামান মূলত লেখক শেখ আবদুর রহিমের দৌহিত্র ছিলেন, তার পিতামহের বইটি সবার সামনে নিয়ে আসার জন্য তিনি নিজ উদ্যমী হয়ে বইটি পুনরায় প্রকাশের উদ্যোগি হোন।   বিষয়বস্তু  লেখক বইটিতে শেষ নবী মুহাম্মাদের জিবনী সম্পর্কে নানা উপকরণ সংগ্রহ ও পরিবেশনের নৈপুণ্যে দেখিয়েছেন। ১৯৮৮ সালে বইটি ৪০৪ পেজে প্রকাশিত হয়েছিলো। বর্তমানে আবিষ্কার পাবলিকেশন থেকে প্রকাশিত বইটিতে সর্বমোট ৬৭৯ পৃষ্ঠা রয়েছে। বইয়ে মুহাম্মাদের ব্যক্তিজীবন ও ধর্মজীবন নিয়ে বিস্তারিতভাবে আলোকপাত করা হয়েছে। তিনি মূলত ১৯ শতাব্দীর প্রথমে বাঙালি মুসলমান সমাজে ইসলামি চেতনা জাগ্রত করার ইচ্ছায় মুহাম্মাদের জীবনীকে সামনে নিয়ে আসেন।   রচনাশৈলী  বইটি রচনায় লেখকের বস্তুনিষ্ঠ গবেষণা ও পরিশ্রমের স্বাক্ষর রয়েছে। বইটি রচনায় তিনি আরবি ও ফার্সি ভাষার গ্রন্থ, সৈয়দ আমির আলী, শাহ ওয়ালীউল্লাহ, শিবলী নোমানি, চেরাগ আলী, মাওলানা মুহাম্মাদ আলী, ওটি ডাব্লিউ প্রভৃতি ব্যক্তির রচনাবলীর সাহায্য নিয়েছেন। তিনি বিশেষ করে শিবলী নোমানীর সিরাতুন নবী গ্রন্থটির উপর নির্ভর করেছেন, এছাড়াও শিবলী নোমানীর আল-ফারুক ও আল-কালাম গ্রন্থ থেকেও অনেক বক্তব্য ও উদ্ধৃতি উল্লেখ করেছেন। তিনি মূলত ইসলামি আন্দোলনের ভাবধারা থেকে অনুপ্রাণিত হয়ে বইটি রচনা করেছিলেন। বইটিতে তিনি যুক্তিতর্ক দিয়ে ইউরোপীয় পণ্ডিতদের মতামত আলোচনা ও খণ্ডন করেছেন।   আরও দেখুন   মুহাম্মাদ: প্রাথমিক সূত্রের উপর ভিত্তি করে তার জীবন  মরুভাস্কর   তথ্যসূত্র   বিষয়শ্রেণী:বাংলা ভাষায় মুহাম্মাদের জীবনীগ্রন্থ বিষয়শ্রেণী:ইসলাম বিষয়ক বই বিষয়শ্রেণী:ইসলামি সাহিত্য বিষয়শ্রেণী:বাংলা ভাষার বই বিষয়শ্রেণী:১৮৮৮-এর বই বিষয়শ্রেণী:২০১৮-এর বই বিষয়শ্রেণী:অ-কল্পকাহিনী বই
মৃদুলা গার্গ (জন্ম ২৫ অক্টোবর ১৯৩৮) হলেন একজন ভারতীয় লেখক যিনি হিন্দি ও ইংরেজি ভাষায় লিখেন। তিনি হিন্দি ভাষায় ৩০টি বই লিখেছেন যেগুলোর মধ্যে আছে উপন্যাস, ছোটগল্প, নাটক ও প্রবন্ধ - এর মধ্যে তিনটি তিনি ইংরেজি ভাষায়ও নিয়ে এসেছেন। তার লেখনির জন্য তিনি সাহিত্য অকাদেমি পুরস্কার লাভ করেন।  জীবনী মৃদুলা গার্গ ১৯৩৮ সালের ২৫ অক্টোবর জন্মগ্রহণ করেন। ১৯৬০ সালে তিনি অর্থনীতিতে স্নাতকোত্তর ডিগ্রি অর্জনের পর দিল্লি বিশ্ববিদ্যালয়ে তিন বছর অর্থনীতি বিষয়ে অধ্যাপনা করেন। তার লেখা বইসমূহ সমালোচকদের দৃষ্টি আকর্ষণ করেছে এবং ভারতীয় বিভিন্ন ভাষাসহ বিদেশী ভাষা যেমন, জার্মান, চেক, জাপানি ও ইংরেজি ভাষায় অনূদিত হয়েছে।  তিনি একজন কলাম লেখক হিসেবেও পরিচিত। তিনি পরিবেশ, নারী ইস্যু, শিশু নির্যাতন ও সহিত্য নিয়ে নিয়মিত লেখালেখি করেন। ১৯৮৫ থেকে ১৯৯০ সাল পর্যন্ত তিনি কলকাতা থেকে প্রকাশিত রবিবার ম্যাগাজিনে পরিবার নিয়ে লিখেছেন। ২০০৩ সালে থেকে ২০১০ সাল পর্যন্ত তিনি ইন্ডিয়া টুডে পত্রিকায় রম্য কলাম লিখেছেন ৭ বছর।  ১৯৯০ সালের এপ্রিলে তিনি ইউনিভার্সিটি অব ক্যালিফোর্নিয়া, বার্কলের দক্ষিণ এশিয়া স্টাডিজ সেন্টারের সহকারী গবেষক হিসেবে কাজ করেছেন। এছাড়াও তাকে নিয়মিত বিশ্বের বিভিন্ন বিশ্ববিদ্যালয়ে নারী অধিকার, শিশু অধিকার ও পরিবেশ বিষয়ক বক্তৃতা দেওয়ার জন্য আমন্ত্রণ জানানো হয়। দেশিয় সাময়িকী ব্যতীত তিনি বিদেশী বিভিন্ন সাময়িকীতে কলাম লিখেন।  পুরস্কার  দিল্লির হিন্দি একাডেমি থেকে সাহিত্য সম্মান (১৯৮৮)  উত্তর প্রদেশ হিন্দি সনস্থান থেকে সাহিত্য ভূষণ (১৯৯৯)  সাহিত্য অকাদেমি পুরস্কার (২০১৩)  তথ্যসূত্র  বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় লেখক বিষয়শ্রেণী:হিন্দি ভাষার লেখক বিষয়শ্রেণী:কলকাতা জেলার ব্যক্তি বিষয়শ্রেণী:সাহিত্য অকাদেমী পুরস্কার বিজয়ী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ভারতের ইংরেজি ভাষার লেখক বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:২০শ শতাব্দীর ভারতীয় প্রাবন্ধিক বিষয়শ্রেণী:ভারতীয় শিশুসাহিত্যিক বিষয়শ্রেণী:কলকাতার লেখক বিষয়শ্রেণী:পশ্চিমবঙ্গের লেখিকা বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:পশ্চিমবঙ্গের নাট্যকার বিষয়শ্রেণী:পশ্চিমবঙ্গের কবি
ইসলামিক ইউনিয়ন অব হংকং (), চীনের হং কং এর একটি ইসলামী দাতব্য এবং অলাভজনক সংস্থা। ইউনিয়নের সদর দফতর আম্মার মসজিদ এবং ওসমান রামজু সাদিক ইসলামিক সেন্টারে অবস্থিত।    ইতিহাস  এই সংগঠনটি প্রায় ৮০ বছর আগে দক্ষিণ এশিয়া এবং উপকূলবর্তী দক্ষিণ-পূর্ব এশিয়ার মুসলমানরা প্রতিষ্ঠা করেছিলেন, যারা চীন প্রজাতন্ত্রের সাথে বাণিজ্য করতে ব্রিটিশ হংকংয়ে অবস্থান করতেন। ১৯৮০ সালে, ব্রিটিশ হংকং সরকারের দ্য কোম্পানিজ অধ্যাদেশের অধীনে আইনী সত্তা হিসাবে অন্তর্ভুক্তির প্রয়োজনীয়তা পূরণ করতে সংস্থাটির গঠনতন্ত্র সংশোধন করা হয়েছিল।    কার্যক্রম  সংগঠনটি নিয়মিতভাবে বিভিন্ন ভাষায় যেমন ইংরেজী, ইন্দোনেশিয়, চাইনিজ এবং ফিলিপিনো তে বিভিন্ন ধরনের ক্লাস, যেমন সেলাই, দাওয়াহ, সূচিকর্ম, হস্তশিল্প, কম্পিউটার, ইংরেজী ভাষা, মার্শাল আর্ট, কুরআন, আযান ইত্যাদি নিয়ে থাকে।    আরো দেখুন    চীনে ইসলাম   তথ্যসূত্র       বহিঃসংযোগ      বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:হংকং ভিত্তিক ইসলামি সংগঠন
জগজিৎ সিং (, ; জন্মগত নাম জগমোহন সিং; (৮ ফেব্রুয়ারি, ১৯৪১–১০ অক্টোবর, ২০১১) ছিলেন একজন বিশিষ্ট ভারতীয় গজল গায়ক, সুরস্রষ্টা, সংগীত পরিচালক, সমাজকর্মী ও শিল্পোদ্যোগী। তিনি "গজল-সম্রাট" নামে পরিচিত। তার স্ত্রী চিত্রা সিংও একজন বিশিষ্ট ভারতীয় গজল গায়িকা। ১৯৭০ ও ১৯৮০-এর দশকে জগজিৎ এবং চিত্রা সিং ভারতীয় সংগীত জগতে প্রায় একই সঙ্গে খ্যাতনামা হয়ে ওঠেন। তাদের দুজনকে আধুনিক গজল সংগীতের পথপ্রদর্শক মনে করা হয়। ভারতের ফিল্মি গানের ধারার বাইরে থেকেও তারা ছিলেন অত্যন্ত জনপ্রিয় সংগীতশিল্পী। অর্থ (১৯৮২) ও সাথ সাথ ছবিতে ব্যবহৃত তাদের গাওয়া গজলের সংকলন এইচএমভি থেকে প্রকাশিত হয়; এটি ছিল তাদের সর্বাধিক বিক্রীত অ্যালবাম। লতা মঙ্গেশকরের সঙ্গে তিনি প্রকাশ করেন সাজদা (১৯৯১) অ্যালবামটি। তিনি পাঞ্জাবি, হিন্দি, উর্দু, বাংলা, গুজরাতি, সিন্ধি ও নেপালি ভাষাতেও গান গেয়েছিলেন। ২০০৩ সালে সংগীত ও সংস্কৃতি জগতে অবদানের জন্য তাকে ভারতের তৃতীয় সর্বোচ্চ অসামরিক সম্মান পদ্মভূষণ দিয়ে সম্মানিত করা হয়।  গজল ভারতীয় শাস্ত্রীয় সংগীতের একটি জটিল ধারা। সিং গজলের সঙ্গে "গীত" ধারার মিশ্রণ ঘটিয়ে এই ধারাটিকে সরল করে তোলেন। এরই ফলে গজল পুনরায় জনপ্রিয় হয়ে ওঠে। প্রেম গীত (১৯৮১), অর্থ ও সাথ সাথ (১৯৮২) চলচ্চিত্রে এবং টিভিসিরিয়াল মির্জা গালিব (১৯৮৮) ও কহকশান (১৯৯১)-এ গজল গেয়ে তিনি জনপ্রিয়তা পান। বাণিজ্যিক দিক থেকেও তিনি ছিলেন একজন সফল গজল শিল্পী। প্রায় পাঁচ-দশকব্যাপী সংগীতজীবনে তিনি ৮০টি অ্যালবাম প্রকাশ করেন। তার নয়ি দিশা (১৯৯৯) ও সমবেদনা (২০০২) ছিল ভারতের প্রাক্তন প্রধানমন্ত্রী তথা বিশিষ্ট হিন্দি কবি অটলবিহারী বাজপেয়ীর লেখা গানের সংকলন।  জগজিৎ ও চিত্রা সিং প্রথম ভারতীয় সুরস্রষ্টা যিনি ডিজিটাল মাল্টি-ট্র্যাক রেকর্ডিং পদ্ধতিতে গান রেকর্ড করেন। এই পদ্ধতিতে রেকর্ড করা তাদের প্রথম অ্যালবামটি ছিল বিয়ন্ড টাইম (১৯৮৭)। রবিশঙ্কর ও অন্যান্য সংগীতশিল্পী ও সাহিত্যিকদের সঙ্গে তিনি ভারতীয় শিল্প ও সংস্কৃতির রাজনীতিকরণের বিরুদ্ধে আন্দোলনে সামিল হয়েছিলেন। শাস্ত্রীয় ও লোকশিল্পীদের তিনি নানাভাবে সাহায্য করতেন। মুম্বইয়ের সেন্ট মেরি স্কুলের লাইব্রেরি নির্মাণ, বম্বে হসপিটাল গঠন এবং ক্রাই, সেভ দ্য চিলড্রেন ও আলমা প্রভৃতি সংগঠনের কাজকর্মেও তিনি প্রত্যক্ষভাবে সাহায্য করেন।   মৃত্যু  বয়সজনিত কারণে জগজিৎ সিং প্রায়ই হৃদরোগের চিকিৎসা নিতেন। এছাড়াও উচ্চ রক্তচাপেরও সমস্যা ছিল তার। মস্তিষ্কের রক্তক্ষরণজনিত গুরুতর সমস্যায় তাকে ভারতের মুম্বাইয়ের লীলাবতী হাসপাতালের নিবিড় পরিচর্যা কেন্দ্র বা আইসিইউতে ভর্তি করা হয়েছিল। ১০ অক্টোবর, ২০১১ইং, সোমবার, সকাল ৮ টা ১০ মিনিটে ঐ হাসপাতালেই চিকিৎসাধীন অবস্থায় ৭০ বছর বয়সে মারা যান এই গজল শিল্পী।   তথ্যসূত্র   বহিঃসংযোগ   বিবিসিতে জগজিৎ সিং  বিষয়শ্রেণী:১৯৪১-এ জন্ম বিষয়শ্রেণী:২০১১-এ মৃত্যু বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ভারতীয় শাস্ত্রীয় সুরকার বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় পুরুষ সুরকার বিষয়শ্রেণী:ভারতীয় গজল গায়ক বিষয়শ্রেণী:ভারতীয় সঙ্গীতশিল্পী বিষয়শ্রেণী:ভারতীয় শিখ বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:কুরুক্ষেত্র বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজস্থানের সঙ্গীতজ্ঞ বিষয়শ্রেণী:শ্রীগঙ্গানগর জেলার ব্যক্তি বিষয়শ্রেণী:পাঞ্জাবি ব্যক্তি
নিদা রশীদ দারBiography cricinfo. Retrieved 12 October 2010 নামে পরিচিত নিদা দার (জন্ম ২ জানুয়ারি ১৯৮৭, গুজরানওয়ালা) হলেন একজন পাকিস্তানি আন্তর্জাতিক নারী ক্রিকেটার।   খেলোয়াড়ী জীবন   একদিনের আন্তর্জাতিক  নিদার একদিনের আন্তর্জাতিক খেলারয় অভিষেক হয় আয়ারল্যান্ড এর বিরুদ্ধে ৬ অক্টোবর ২০১০ সালে দক্ষিণ আফ্রিকা।   টি২০ আন্তর্জাতিক  নিদার টি২০ আন্তর্জাতিকে অভিষেক ঘটে ৬ মে ২০১০ সালে শ্রীলঙ্কার বিরুদ্ধে। তিনি ২০১০ সালে এশিয়ান গেমেস খেলার জন্য নির্বাচিত হয়েছিলেন।Khalid, Sana to lead Pakistan in Asian Games cricket event onepakistan. 29 September 2010. Retrieved 10 October 2010.   তথ্যসূত্র   Nida Dar's Facebook   বহিঃসংযোগ   ইএসপিএন ক্রিকইনফো  ক্রিকেট আর্কাইভ  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী ক্রিকেটার বিষয়শ্রেণী:গুজরানওয়ালা থেকে আগত ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:সিডনি থান্ডারের (ডব্লিউবিবিএল) ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:কমনওয়েলথ গেমসে পাকিস্তানের প্রতিযোগী বিষয়শ্রেণী:২০২২ এশিয়ান গেমসের ক্রিকেটার
মুকেশ চন্দ মাথুর (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে মুকেশ নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হনEncyclopedia of Indian Cinema by Ashish Rajadhyaksha and Paul Willemen. Oxford University Press, 1994. , page 169.। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কণ্ঠ দেবার জন্যও জনপ্রিয়।   জনপ্রিয় গান  প্রায় ১ হাজার ২০০ গান গেয়েছেন মুকেশ। তার বাংলা গানও খুব জনপ্রিয়। বাংলা ও হিন্দিতে তার কয়েকটি জনপ্রিয় গান :রাফি, কিশোরদের যুগে স্বতন্ত্র একজন, প্রথম আলো, ৩১ আগস্ট ২০২১   কাভি কাভি মেরে দিল মে খ্যায়াল (১৯৭৬)  এক প্যায়ার কা নাগমা হ্যায় (১৯৭২)  মেরা জুতা হ্যায় জাপানি (১৯৫৫)  সব কুছ শিখা হামনে (১৯৫৮)  কাহি দূর যাব দিন ঢাল যায়ে (১৯৭১)  কোই বার (১৯৭২)  ক্যায়া খুব লাগতি হো (১৯৭৫)  আওয়ারা হু (১৯৫১)  ম্যায় পাল দো পালকা শায়ের হু (১৯৭৬)  ডাম ডাম ডিগা ডিগা (১৯৬০)  জনপ্রিয় বাংলা গানের তালিকা :-  সরি মিস্টার সরি (১৯৬২)  রাধা কুণ্ড শ্যাম কুণ্ড (১৯৬৬)  ওগো আবার নতুন করে (১৯৬৬)  দেহেরই পিঞ্জিরায় প্রাণ পাখি (১৯৬৬)  মনকে কিছু বলো না (১৯৬৭)  আমার মনের কতো সুখ (১৯৬৭)  ঝুন ঝুন ময়না (১৯৬৮)  মন মাতাল সাঝ সকাল (১৯৬৮)  মন্দ বলে লোকে বলুক না (১৯৭২)  ও ময়না রে (১৯৭২)   তথ্যসূত্র    বহিঃসংযোগ   গায়কমুকেশ.কম - শিল্পী মুকেশকে উত্সর্গ করা একটি ওয়েব সাইট  পঙ্কজ দুভেদী - মুকেশ সম্পর্কে    Legends - মুকেশ  অন-লাইনে মুকেশ-এর গান  বিষয়শ্রেণী:১৯২৩-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়ক বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:পাঞ্জাবি ব্যক্তি বিষয়শ্রেণী:হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় হিন্দু বিষয়শ্রেণী:দিল্লির সঙ্গীতশিল্পী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
কেট ডগলাস (; জন্ম: ১৭ নভেম্বর ২০০১) হলেন একজন মার্কিন সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং সাঁতারের নারীদের ২০০ মিটার ব্যক্তিগত মেডলি বিভাগে ব্রোঞ্জ পদক জয়লাভ করেছেন।  এর পূর্বে তিনি মার্কিন জাতীয় জুনিয়র দলে সদস্য হিসেবে ২০১৮ যুব অলিম্পিক গেমস এবং ২০১৭ জুনিয়র বিশ্ব চ্যাম্পিয়নশিপে অংশগ্রহণ করেছিলেন।  তথ্যসূত্র  বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:মার্কিন নারী সাঁতারু বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:মার্কিন নারী ফ্রিস্টাইল সাঁতারু বিষয়শ্রেণী:২০২০ গ্রীষ্মকালীন অলিম্পিকের প্রতিযোগী বিষয়শ্রেণী:২০১৮ গ্রীষ্মকালীন যুব অলিম্পিকের সাঁতারু বিষয়শ্রেণী:সাঁতারে মার্কিন যুক্তরাষ্ট্রের অলিম্পিক ব্রোঞ্জপদক বিজয়ী বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২১শ শতাব্দীর মার্কিন নারী বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন নারী ক্রীড়াবিদ
মিস ডিভাইন বিউটি হল ভারতের একটি জাতীয় সুন্দরী প্রতিযোগিতা যা মূল সংস্থা ডিভাইন গ্রুপের অধীনে কাজ করে, যেটি প্রাথমিকভাবে মিস আর্থ -এ প্রতিদ্বন্দ্বিতা করার জন্য ভারতের প্রতিনিধিদের নির্বাচন করে, যা বার্ষিক আন্তর্জাতিক সৌন্দর্য প্রতিযোগিতা যা পরিবেশ সুরক্ষা এবং সচেতনতা প্রচারের জন্য কাজ করে। মিস আর্থ বিশ্বের চারটি প্রধান আন্তর্জাতিক সৌন্দর্য প্রতিযোগিতার একটি।   বর্তমান মিস ডিভাইন বিউটি (মিস আর্থ ইন্ডিয়া) হলেন রশ্মি মাধুরী, যাকে প্রাক্তন সুন্দরী তানভি খারোতে মিস ইন্ডিয়া আর্থ ২০২১ এর মুকুট পরিয়ে দিয়েছিলেন। এছাড়াও, মিস ডিভাইন বিউটি ২০২১ সালে একটি নতুন পুরস্কার "বিউটি উইথ এ রেসপনসিবিলিটি"  চালু করেছে। এই পুরস্কারের লক্ষ্য শুধুমাত্র সুন্দরীদের দ্বারা করা কাজগুলির স্বীকৃতি দেওয়া নয় বরং তাদের প্রকল্পগুলির ভবিষ্যতের প্রচেষ্টাকে সমর্থন করা। পুরস্কারের বর্তমান বিজয়ী বংশিকা পারমার। নয়াদিল্লির একজন পরিবেশ-উৎসাহী হিসেবে, তিনি পরিষ্কার ও সবুজ পৃথিবী আন্দোলনের রোল মডেল হওয়ার জন্য গো গ্রিন প্রকল্পের সূচনা করেছিলেন।   ইতিহাস  ২০০১ সালে শুরু হওয়ার পর থেকে ভারত মিস আর্থ প্রতিযোগিতায় অংশগ্রহণ করছে।  ২০০১ থেকে ২০১৩ সাল পর্যন্ত, মিস আর্থ -এ ভারতের প্রতিনিধিরা ফেমিনা মিস ইন্ডিয়া দ্বারা নির্বাচিত হয়েছিল, যা টাইমস গ্রুপ দ্বারা প্রকাশিত একটি মহিলাদের ম্যাগাজিন ফেমিনা দ্বারা স্পনসর করা হয়েছে।  পরবর্তীকালে, মিস আর্থ প্রতিযোগিতায় অংশগ্রহণের জন্য ভারত থেকে প্রতিনিধি বাছাই করার ফ্র্যাঞ্চাইজি গ্লামানন্দ সুপার মডেল ইন্ডিয়া অধিগ্রহণ করে। গ্লামানন্দ গ্রুপ ২০১৮ সালে ফ্র্যাঞ্চাইজি সুবিধা হারায়।   ডিভাইন গ্রুপ ২০১৯ সালে মিস আর্থে ভারতের প্রতিনিধিদের পাঠানোর অধিকার অর্জন করেছে।  ডিভাইন গ্রুপের প্রতিষ্ঠাতা এবং সিইও দীপক আগরওয়াল জাতীয় পরিচালকদের একজন হিসেবে কাজ করেন।  মিস ডিভাইন বিউটির প্রথম সংস্করণ ৩১ আগস্ট ২০১৯ তারিখে কিংডম অফ ড্রিমস, নিউ দিল্লিতে অনুষ্ঠিত হয়েছিল।  তেজস্বিনী মনোগ্না ডিভাইন মিস ইন্ডিয়ার খেতাব জিতে প্রথম প্রতিনিধি হয়েছিলেন।  ২০১৯ সাল থেকে, মিস ডিভাইন বিউটি এখন ভবিষ্যতের মিস আর্থ ইন্ডিয়া নির্বাচনের জন্য দায়িত্বপ্রাপ্ত।   আরো দেখুন    মিস আর্থ ইন্ডিয়া  ভারতের সুন্দরী প্রতিযোগিতার তালিকা   তথ্যসূত্র    বহিঃসংযোগ        Official website of Miss Divine Beauty  বিষয়শ্রেণী:ভারতীয় পুরস্কার বিষয়শ্রেণী:২০১৯-এ ভারতে প্রতিষ্ঠিত বিষয়শ্রেণী:ভারতের সুন্দরী প্রতিযোগিতা
উসমানি, উসমানি বা উসমানি হলো একটি বৃহৎ মুসলিম সম্প্রদায় (উর্দু : عثمانی) প্রধানত দক্ষিণ এশিয়ায় পাওয়া যায়।   উল্লেখযোগ্য ব্যাক্তি    নামের শেষাংশ    ফজলুর রহমান উসমানি, ভারতীয় মুসলিম পণ্ডিত  আজিজুর রহমান উসমানি, ভারতীয় মুসলিম পণ্ডিত  শাব্বির আহমদ উসমানি, পাকিস্তানি মুসলিম পণ্ডিত  আতিকুর রহমান উসমানী, ভারতীয় মুসলিম পণ্ডিত  রফি উসমানি, পাকিস্তানি মুসলিম পণ্ডিত  তাকি উসমানি, পাকিস্তানি মুসলিম পণ্ডিত  মহম্মদ আতাউল গণি ওসমানী, বাঙালি সামরিক নেতা  সুমাইয়া উসমানি, পাকিস্তানি বংশোদ্ভূত স্কটিশ খাদ্য লেখক  ভজোসা ওসমানী, কসোভোর পঞ্চম রাষ্ট্রপতি  মাসকুর উসমানি, ভারতীয় রাজনীতিবিদ   দেওয়া নাম    ওসমানী সিয়েনফুয়েগোস, কিউবার রাজনীতিবিদ  ওসমানী গার্সিয়া, কিউবান র‌্যাপার  ওসমানি জুয়ান্টোরেনা, কিউবান-ইতালীয় ভলিবল খেলোয়াড়  ওসমানী উরুতিয়া, কিউবার বেসবল খেলোয়াড়   আরও দেখুন    আব্বাসি (দ্ব্যর্থতা নিরসন)  আলাভি  বেহনা  ফারুকী  গারদেজী  হাশেমি  কুরাইশী  সিদ্দিকী  বিষয়শ্রেণী:উসমানি পরিবার বিষয়শ্রেণী:পদবিসমূহ বিষয়শ্রেণী:প্রদত্ত নাম
thumb|right|220pxসিম্পল অবজেক্ট এক্সেস প্রটোকল বা এসওএপি হল একটি প্রটোকল যা দ্বারা কম্পিউটার নেটওয়ার্কে এক্সটেনসিভ মার্কআপ ল্যাংগুয়েজ বা এক্সএমএল নির্ভর তথ্য আদান প্রদান করা যায়। সাধারণত এই তথ্য আদান প্রদান করার জন্য হাইপারটেক্সট ট্রান্সফার প্রটোকল বা এইচটিটিপি ব্যবহার করা হয়। এসওএপি ওয়েব সার্ভিস স্ট্যাকের ভিত্তি স্তর তৈরি করে। এটি একটি মৌলিক মেসেজিং ফ্রেমওয়ার্ক প্রদান করে, যার উপর অন্যান্য এবসট্রাক্ট লেয়ার বা স্তর গড়ে উঠে। এই প্রটোকল জুন ২৪, ২০০৩ ওয়ার্ল্ড ওয়াইড ওয়েব কনসোর্টিয়ামের গ্রহণযোগ্যতা পায়।  উদাহরণ (encapsulated in HTTP)   এটিএন্ডটি-র স্টক মূল্য অনুরোধ করে একটি বার্তার উদাহরণ (stock ticker symbol "T").  POST /InStock HTTP/1.1 Host: www.example.org Content-Type: application/soap+xml; charset=utf-8 Content-Length: 299 SOAPAction: "http://www.w3.org/2003/05/soap-envelope"  <?xml version="1.0"?> <soap:Envelope xmlns:soap="http://www.w3.org/2003/05/soap-envelope" xmlns:m="http://www.example.org">   <soap:Header>   </soap:Header>   <soap:Body>     <m:GetStockPrice>       <m:StockName>T</m:StockName>     </m:GetStockPrice>   </soap:Body> </soap:Envelope>  বিষয়শ্রেণী:ইন্টারনেট বিষয়শ্রেণী:১৯৯৮-এ কম্পিউটার সম্পর্কিত প্রবর্তন বিষয়শ্রেণী:অ্যাপ্লিকেশন লেয়ার প্রোটোকল
ব্যবহার Up to 5 youth clubs, 10 senior clubs and 3 national teams may be specified.  ফাঁকা তথ্যছক {{Infobox field hockey player |name= |image= |birth_date= |birth_place= |death_date= |death_place= |height= |position= |currentclub= |youthclubs1= |youthyears1= |clubs1= |years1= |caps(goals)1= |nationalteam1= |nationalyears1= |nationalcaps(goals)1= |updated= |medaltemplates= }}  উদাহরণ  {{Infobox field hockey player |name=Ellen Hoog |image= |birth_date = |birth_place=Bloemendaal |position=Midfield |clubs1=SCHC |years1=2002-Present |caps(goals)1 =?? (15) |nationalteam1=Netherlands |nationalyears1=2004-Present |nationalcaps(goals)1=34 (7) |medaltemplates={{MedalSport | Women's [[field hockey]]}} {{MedalCountry | the {{NED}} }} {{MedalCompetition|[[Olympic Games]]}} {{MedalGold|[[2008 Summer Olympics|2008 Beijing]]|[[Field hockey at the 2008 Summer Olympics – Women's tournament|Team competition]]}} }}   মাইক্রোবিন্যাস   মাঠ হকি (মাঠ) খেলোয়াড়
এল চাভো অ্যানিমাডো () রবার্তো গোমেজ বোলানোস দ্বারা নির্মিত লাইভ অ্যাকশন টেলিভিশন ধারাবাহিক এল চাভো দেল ওচো উপর ভিত্তি করে একটি মেক্সিকান অ্যানিমেটেড ধারাবাহিক। তেলভিসা এবং অ্যানিমা এস্টুডিও দ্বারা প্রযোজনা। এটি ক্যানেল ৫-এ প্রচারিত হয়েছিল এবং লাস এস্ট্রেলাস এবং কার্টুন নেটওয়ার্ক লাতিন আমেরিকা পুনরাবৃত্তি দেখানো হয়েছিল।   কণ্ঠ    যিশু গুজম্যান - এল চাভো, গোডিনেজ  সেবাস্তিয়ান লাপুর - কুইকো এবং সেনর বারিগা (মৌসম ৫-৭)  মারিও কাস্তানেদা - ডন রামন, নানা  এরিকা এডওয়ার্ডস - ডোনা ফ্লোরিন্ডা, লা পপিস  হুয়ান কার্লোস টিনোকো (মৌসম ১-২) এবং মোইসেস সুয়ারেজ আলদানা (মৌসম ৩-৭) - প্রফেসর জিরাফালেস  এরিকা মিরেলেস - ডোনা ক্লোটিল্ড (লা ব্রুজা দেল ৭১)  ভিক্টর ডেলগাডো (মৌসম ১-৫) - সেনর বারিগা  ম্যাগি ভেরা - প্যাটি  লিওনার্দো গার্সিয়া (মৌসম ১-৫) এবং হেক্টর মিরান্ডা (মৌসম ৬-৭) - জাইমিতো এল কার্টেরো  জুলিয়েটা রিভেরা - গ্লোরিয়া   তথ্যসূত্র    বহিঃসংযোগ      বিষয়শ্রেণী:মেক্সিকো টেলিভিশন ধারাবাহিক বিষয়শ্রেণী:কার্টুন বিষয়শ্রেণী:অ্যানিমেটেড টেলিভিশন ধারাবাহিক বিষয়শ্রেণী:ইন্টারনেট মিম
ভাসানচর থানা বাংলাদেশের নোয়াখালী জেলার অন্তর্গত হাতিয়া উপজেলার একটি থানা।   প্রতিষ্ঠাকাল  মায়ানমারের রাখাইন থেকে নির্যাতনের মুখে বাংলাদেশে পালিয়ে আসা রোহিঙ্গাদের নোয়াখালীর দ্বীপ উপজেলা হাতিয়ার বিচ্ছিন্ন ভাসানচরে অস্থায়ীভাবে পুনর্বাসনের সিদ্ধান্ত নিয়েছে সরকার। এ ঘোষণার পর এ চরকে মানুষের বসবাসের উপযোগী করার নানামুখী উদ্যোগ নেওয়া হয়েছে। এর অংশ হিসেবে এখানকার নিরাপত্তার বিষয়টি বিবেচনায় নিয়ে সরকার অবশেষে ভাসানচরে একটি পুলিশি থানা গঠনের সিদ্ধান্ত নিয়েছে। ২০১৯ সালের ২১ অক্টোবর সরকারের প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় ভাসানচর থানা প্রতিষ্ঠার একটি প্রস্তাবে অনুমোদন দেওয়া হয়েছে।   প্রশাসনিক এলাকা  হাতিয়া উপজেলার চর ঈশ্বর ইউনিয়ন এর অন্তর্গত ভাসানচরের প্রশাসনিক কার্যক্রম ভাসানচর থানার অধীন।   আরও দেখুন   হাতিয়া উপজেলা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:নোয়াখালী জেলার থানা বিষয়শ্রেণী:হাতিয়া উপজেলা
কাহার উত্তর-পূর্ব ভারত এবং বাংলাদেশের একটি মুসলিম সম্প্রদায়। এরা পালকি বহনকারী ও কৃষক সম্প্রদায় এবং হিন্দু কাহার জাত থেকে মুসলমান ধর্মে ধর্মান্তরিত। কাহাররা বিশেষত মুর্শিদাবাদ জেলায় সরদার হিসাবেও পরিচিত।Marginal Muslim Communities in India edited by M.K.A Siddiqui pages 331-344   উৎস  মুসলিম কাহাররা দাবি করেন যে তারা পশতুন জনগোষ্ঠীর বংশোদ্ভূত, যারা প্রথমে মধ্যযুগে বাংলায় এসেছিলেন। তারা ঐতিহ্যগতভাবে পালকি বহনকারীদের একটি সম্প্রদায় ছিল, এই পেশাটি এখন আর সম্প্রদায় অনুসরণ করে না। কাহার শব্দটি সংস্কৃত শব্দ শন্ধা কারা থেকে উদ্ভূত হয়েছিল, যার অর্থ যারা কাঁধে জিনিস বহন করা। তারা পশ্চিমবঙ্গ এবং বাংলাদেশে বিশেষত মুর্শিদাবাদ, চব্বিশ পরগনা এবং নদিয়া জেলায় বসবাস করে থাকে। সম্প্রদায়টি বাংলা ভাষায় কথা বলে এবং তারা সুন্নি মুসলমান।   বর্তমান পরিস্থিতি  কাহাররা এখন তাদের পাল্কি বহনের ঐতিহ্যবাহী পেশা ত্যাগ করেছে এবং এখন মূলত তারা একটি কৃষক সম্প্রদায়। তারা এখন ধান, গম, পাট এবং সবজি চাষ করে।  একটি উল্লেখযোগ্য সংখ্যক লোক দৈনিক মজুরির শ্রমিক হিসেবেও নিযুক্ত হয়।  কাহার বহু-বর্ণের গ্রামে বাস করে, তারা তাদের নিজস্ব মহলে বসবাস করে, যা সরদার পরস নামে পরিচিত। তারা কঠোরভাবে স্বকীয়তা বজায় রাখে, এবং সম্প্রদায়ের মধ্যেই বৈবাহিক সম্পর্ক স্থাপন করে। প্রতিটি কাহার বন্দোবস্তের একটি অনানুষ্ঠানিক জাতি পরিষদ রয়েছে, এটি পঞ্চায়েত নামে পরিচিত।   তথ্যসূত্র   বিষয়শ্রেণী:ভারতের মুসলিম সম্প্রদায় বিষয়শ্রেণী:পশ্চিমবঙ্গের সামাজিক গোষ্ঠী
সিলেট আন্তর্জাতিক ক্রিকেট স্টেডিয়াম সিলেটের একটি বহুমুখী স্টেডিয়াম। সবুজ পাহাড়-টিলা আর নয়নাভিরাম চা বাগানের মনোরম পরিবেশ বেষ্টিত এই স্টেডিয়ামটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত।   ইতিহাস  স্টেডিয়ামটি ২০০৭ সালে নির্মিত হয়। এটি বর্তমানে ক্রিকেটের জন্য বেশীরভাগ সময় ব্যবহৃত হয়, সেইসাথে ফুটবল খেলাও অনুষ্ঠিত হয়। ৬১৫ ফুঠ দৈর্ঘ্য ৪৮৫ ফুট প্রস্থ নিয়ে এই ক্রিকেট মাঠটি দেশের অন্যতম বড় একটি মাঠ। ২০১৪ সালে টি-টুয়েন্টি বিশ্বকাপের মাঠ হিসেবে এই স্টেডিয়ামকেও নির্বাচন করে বিসিবি।  এই মাঠে ইংল্যান্ড লায়ন্সের সঙ্গে বাংলাদেশ এ দল এবং ইংল্যান্ড অনূর্ধ্ব-১৯ দলের সঙ্গে বাংলাদেশ অনূর্ধ্ব-১৯ দলের ম্যাচ হয়েছে। এছাড়াও নারী ক্রিকেট টুর্নামেন্ট, জাতীয় লিগের খেলাও হয়েছে বিভাগীয় ক্রিকেট স্টেডিয়ামে।  চিত্রশালা   তথ্যসূত্র   বহিঃসংযোগ  বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের স্থাপত্য বিষয়শ্রেণী:সিলেট বিষয়শ্রেণী:বাংলাদেশের স্টেডিয়াম বিষয়শ্রেণী:২০০৭-এ প্রতিষ্ঠিত বিষয়শ্রেণী:সিলেটের ভবন ও স্থাপনা বিষয়শ্রেণী:সিলেটের খেলাধুলা বিষয়শ্রেণী:সিলেটের ক্রীড়া অনুষ্ঠানস্থল বিষয়শ্রেণী:বাংলাদেশে টেস্ট ক্রিকেট মাঠ
আদনান আবিদী ভারতের নয়াদিল্লির একজন ফটো সাংবাদিক যিনি বার্তাসংস্থা রয়টার্সের সাংবাদিক হিসেবে দুইবার পুলিৎজার পুরস্কার পেয়েছেন।   কর্মজীবন  আদনান আবিদী ডার্করুম সহকারী হিসাবে ১৯৯৭ সালে কর্মজীবন শুরু করেছিলেন। তিনি রয়টার্সে স্ট্রিংগার হিসাবে কাজ শুরু করে পরে ফটো সাংবাদিক হিসেবে কাজ শুরু করেন।  তিনি ১৯৯৯ সালে ভারতের বিমান ফ্লাইট আইসি-৮১৪ ছিনতাইয়ের পর কান্দাহারে ছবি তোলেন। ২০০৪-এর ভারত মহাসাগরে ভূমিকম্প ও সুনামির ও ২০০৫-এর কাশ্মীর ভূমিকম্পের ছবি তোলেন তিনি।  এছাড়াও ২০১১ -২০১২ মালদ্বীপের রাজনৈতিক সঙ্কট, ২০১৩ সালে নেপাল ও ওড়িশায় ঘূর্ণিঝড় পাইলিন, ২০১৫ সালে নেপালের ভূমিকম্প, জুলাই ২০১৬ সালের ঢাকা আক্রমণের ছবিও তিনি তোলেন।  ২০১৮ সালে তিনি বার্তাসংস্থা রয়টার্সের ফটো সাংবাদিক হিসেবে রোহিঙ্গা শরণার্থী সংকট ডকুমেন্টিংয়ের জন্য দানিশ সিদ্দিকী সাথে ফিচার ফটোগ্রাফির পুলিৎজার পুরস্কার পেয়ে ছিলেন। ২০১২-২০ হংকংয়ের বিক্ষোভের কভারেজের জন্য তিনি ব্রেকিং নিউজ ফটোগ্রাফির জন্য ২০২০ সালে পুলিৎজার পুরস্কার পেয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পুলিৎজার পুরস্কার বিজয়ী বিষয়শ্রেণী:ভারতীয় আলোকচিত্র সাংবাদিক বিষয়শ্রেণী:ভারতীয় মুসলিম বিষয়শ্রেণী:২১শ শতাব্দীর ভারতীয় মুসলিম
thumb|220px|অ্যারিস্টটলের বিদ্যালয়ের পুরাতাত্ত্বিক অবশেষ মিয়েজা প্রাচীন ম্যাসিডনের একটি গ্রাম যেখানে অ্যারিস্টটল কিশোর আলেকজান্ডারকে শিক্ষাপ্রদান করেছিলেন। যে স্থানীই গ্রামটি অবস্থিত ছিল, বর্তমানে গ্রিসের নাওউসা শহরটি সেই স্থানে অবস্থিত।Orkin, Lisa (18 July 1999). "Greece – Ruins Renewed: Seeking New Life For Past Glories" . The Seattle Times (via Associated Press).   অ্যারিস্টটলের বিদ্যালয়  ৩৪৩ থেকে ৩৪০ খ্রিস্টপূর্বাব্দ পর্য্যন্ত ম্যাসিডনের রাজা দ্বিতীয় ফিলিপের অনুরোধে অ্যারিস্টটল মিয়েজা গ্রামে আলেকজান্ডারকে শিক্ষাপ্রদান করেছিলেন।pothos.org. Aristotle (384-322 BC)   আলেকজান্ডারকে শিক্ষাপ্রদান করায় দ্বিতীয় ফিলিপ অ্যারিস্টটলের শহর স্তাগেইরা পুনর্নির্মাণের ব্যবস্থা করেন। তিনি এই শহরের সকল প্রাক্তন অধিবাসী যারা দাস হিসেবে জীবনযাপন করছিলেন, তাদের ক্রয় করে মুক্ত করেন ও নির্বাসিতদের শাস্তি মুকুব করেন।DeGategno, Paul J. and Stubblefield, R. Jay (2006). Critical Companion to Jonathan Swift, p. 32. Infobase Publishing.  মিয়েজার শিক্ষাপ্রতিষ্ঠানে আলেকজান্ডারকে সাথে প্রথম টলেমি সোতের, হেফাইস্তিওন, কাসান্দ্রোস ইত্যাদি ম্যাসিডোনিয়ার সম্ভ্রান্ত পরিবারের কিশোরেরা শিক্ষালাভ করেন, যাদের মধ্যে অধিকাংশই পরবর্তীকালে আলেকজান্ডারকে বন্ধু এবং সমর অভিযানের সেনাপতি হিসেবে পরিগণিত হন। অ্যারিস্টটল তাদের চিকিৎসাবিদ্যা, সর্শন, নীতি, ধর্ম, তর্কবিদ্যা ও কলা সম্বন্ধে শিক্ষাপ্রদান করেন। তার শিক্ষায় আলেকজান্ডারকে হোমারের ইলিয়াড মহাকাব্যের প্রতি প্রগাঢ় প্রেমের উন্মেষ ঘটে, যা তিনি তার ভবিষ্যতের সকল অভিযানে সঙ্গে নিয়ে যেতেন।   তথ্যসূত্র   বিষয়শ্রেণী:ম্যাসিডন বিষয়শ্রেণী:গ্রিক পুরাণে অবস্থান